ROBOT SLOVENSKY

Dobrý deň prajem, pani docentka Vaňková,

ďakujem za prezentáciu. Na základe Vášho zadania Vám vopred zasielam zoznam kategórií (znakov), ktoré vnímam ako relevantné pre opozíciu človek – robot, resp. sú používané pre ich rozlíšenie v slovníkoch či publicistike – konkrétne v ohlasoch na zbierku Výsledky vzniku, ktorú som spomínal a ktorú napísala neurónová sieť Liza Gennart. (Mimochodom, v zbierke je zaradený aj text s názvom Človek. Knihu nemám po ruke, ale na najbližšie stretnutie ho môžem pripraviť a zaslať – je zaujímavé sa pozrieť nielen na to, ako my ľudia reflektujeme pojem robot, ale aj opačne.) Jednotlivé kategórie (znaky) neopakujem, vždy pridávam len tie, ktoré už neboli uvedené. Verím, že som zadanie pochopil správne - ak by nie, samozrejme ho upravím.

**Človek**

bytosť, duševná a telesná zložka, myslenie, reč, práca (Krátky slovník slovenského jazyka, 2003)

životnosť, schopnosť *smiať sa* (Slovník súčasného slovenského jazyka, 2006)

jedinec rodu, člen spoločnosti (Slovník slovenského jazyka, 1959 - 1968)

primát, cicavec, dvojnožec (Merriam Webster, 2020)

muž/žena/dieťa (Cambridge Dictionary, 2020)

tvorba, autorstvo, vymýšľanie, iniciácia, telo, fyzikálnosť, rodičovstvo, sebareflexivita, premýšľanie (z ohlasov na zbierku Výsledky vzniku)

**Robot**

*umelý* človek, automat, podobnosť, program (Krátky slovník slovenského jazyka, 2003)

práca, kontrola, ovládanie, univerzalita, vnímanie a analýza prostredia, komunikácia (Slovník cudzích slov, 2005)

schopnosť nezávislého pohybu, komplexita, zariadenie, zložitosť, repetitívnosť, absencia *normálnych* pocitov a emócií (Merriam Webster, 2020)

počítač, stroj (Cambridge Dictionary, 2020)

algoritmus, identita, proces, fikcia, neurónová sieť, generovanie, neľudskosť, chatbot, učenie sa, beztelesnosť, singularita (z ohlasov na zbierku Výsledky vzniku)